Uredba št.

[…]/2023 ministra za kmetijstvo (...) o spremembi 
Uredbe Ministrstva za kmetijstvo št. 36/2014 z dne 17. decembra 2014 o informacijah o živilih
Na podlagi dovoljenja, izdanega v skladu z oddelkom 76(2)(26) in oddelkom 76(5)(c) Zakona XLVI iz leta 2008 o prehranski verigi in uradnem nadzoru nad njo, ter v okviru svojih dolžnosti iz oddelka 54(3) in (12) Vladne uredbe št. 182/2022 z dne 24. maja 2022 o dolžnostih in pooblastilih članov vlade, odrejam naslednje:
Oddelek 1
V oddelku 3(3) Uredbe Ministrstva za kmetijstvo št. 36/2014 z dne 17. decembra 2014 o informacijah o živilih se doda nova točka (d), ki se glasi:
(Pri prodaji nepredpakiranega živila končnemu potrošniku je treba na prodajnem mestu na jasno viden način navesti naslednje informacije za potrošnika)
„(d)	na podlagi Izvedbene uredbe Komisije (EU) 2017/2470 z dne 20. decembra 2017 o oblikovanju seznama Unije novih živil v skladu z Uredbo (EU) 2015/2283 Evropskega parlamenta in Sveta o novih živilih v primeru vseh živil, ki v kakršni koli obliki vsebujejo žuželke ali njihove ličinke, odobrene kot novo živilo (v nadaljnjem besedilu: živilo, ki vsebuje beljakovine insektov), dodatni element iz oddelka 7/H.“.
Oddelek 2
V Uredbi Ministrstva za kmetijstvo št. 36/2014 z dne 17. decembra 2014 o informacijah o živilih se v oddelku 7/D(2) doda naslednja točka (c):
(Pri prodaji na daljavo nepredpakiranih izdelkov za pripravo in dostavo hrane je treba zagotoviti, da je končni potrošnik)
(obveščen) „(c) o prisotnosti beljakovin insektov v končnem proizvodu“.

Oddelek 3
Uredbi Ministrstva za kmetijstvo št. 36/2014 z dne 17. decembra 2014 o informacijah o živilih se doda naslednji podnaslov:
„2/F Zahteve za živila, ki vsebujejo beljakovine insektov
Oddelek 7/H 
(1) Imenu živila, ki vsebuje beljakovine insektov, se priloži navedba v velikosti pisave, ki je vsaj enaka velikosti pisave, ki se uporablja za ime izdelka, z navedbo ‚Pozor! Živilo vsebuje beljakovine insektov‘.
(2) Tržena živila, ki vsebujejo beljakovine insektov, so na policah za kupce postavljena ločeno.“.
Oddelek 4
Uredbi Ministrstva za kmetijstvo št. 36/2014 z dne 17 decembra 2014 o informacijah o živilih se doda nov oddelek 9/B, ki se glasi:
„Oddelek 9/B 
(1) Embalaža in nalepke, ki niso v skladu z oddelkom 7/H, kot je določeno v Uredbi ministra za kmetijstvo št. […]/2023 (......) o spremembi Uredbe Ministrstva za kmetijstvo št. 36/2014 z dne 17. decembra 2014 o informacijah o živilih (v nadaljnjem besedilu: Uredba o spremembi št. 2) se lahko uporabljajo tri mesece po začetku veljavnosti Uredbe o spremembi št. 2, izdelki s takšno embalažo ali nalepkami pa so lahko na trgu največ tri mesece.
(2) Na podlagi Zakona XLVI o prehranski verigi in nadzoru nad njo se 90 dni po začetku veljavnosti Uredbe o spremembi št. 2 ne sme izreči globa zaradi nespoštovanja določb te uredbe, kot je določeno v Uredbi o spremembi št. 2.“.
Oddelek 5
Uredbi Ministrstva za kmetijstvo št. 36/2014 z dne 17. decembra 2014 o informacijah o živilih se doda nov oddelek 13, ki se glasi:
„Oddelek 13  Osnutek oddelka 7(3)(d), oddelek 7/D(2)(c), podnaslov iz oddelka 2/F in osnutek oddelka 9/B, kot je določen z Uredbo o spremembi št. 2, so bili predmet predhodne priglasitve, kot je določeno v členih 5 do 7 Direktive (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe.“.

Oddelek 6

V Uredbi Ministrstva za kmetijstvo št. 36/2014 z dne 17. decembra 2014 o informacijah o živilih:
(a)	 v oddelku 3(3)(c) se beseda „informacije“ nadomesti z besedami „informacije in“;
(b)	v oddelku 7/D(2)(a) se besede „ustrezno in“ nadomestijo z besedami „primerno,“;
(c)	v oddelku 7/D(2)(b) se besede „v zvezi s podatki“ nadomestijo z besedami „v zvezi s podatki in“.
Oddelek 7
V oddelku 3(3)(b) Uredbe Ministrstva za kmetijstvo št. 36/2014 z dne 17. decembra 2014 o informacijah o živilih se beseda „in“ črta.

Oddelek 8
Ta uredba začne veljati tretji dan po objavi.
Oddelek 9
Zahteva po predhodni priglasitvi tega osnutka uredbe, kot je določeno v členih 5 do 7 Direktive (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe, je bila izpolnjena.



Dr. István Nagy
 Minister za kmetijstvo

